Šmolka

Šmolka (z ) je modrá, minerálna, vo vode rozpustná farba vyrábaná z kobaltových rúd. Po chemickej stránke je šmolka kremičitan kobaltnato-draselný, medzi ďalšie názvy patrí kobaltová modrá a modridlo.

 Európska história 
Do konca 18. storočia bola banská oblasť Krušné hory popredným svetovým výrobcom a vývozcom pigmentu známeho ako kobaltová modrá. Aj v 19. storočí bola saská banská oblasť Schneeberg najvýznamnejším miestom, kde sa nachádzali a ťažili kobaltové rudy.
vľavo|náhľad|150x150bod| Kobaltová modrá – sklo
V okolí riečky Černá (prítok Cvikovskej Muldy) sa ťažila kobaltová ruda a brúsilo sa tu aj sklo, ktoré sa vyrábalo napríklad v sklárni v Hornej Blatnej z rudy v Potůčkoch.

 Použitie 
Práškový pigment šmolka mal a má mnoho využití, napr. na zdobenie porcelánu, keramiky, skla, sadry, pigment používajú umelci a nielen oni. Tento pigment sa používa na maľovanie cibuláku.

V minulosti sa šmolka často používala na dosiahnutie snehobielej farby zažltnutých látok. Vypraná bielizeň (napr. háčkované záclony) sa počas posledného ručného prania jemne modrila vo vodnom roztoku šmolky. V menšej miere sa prídavok do prania používa aj v 21. storočí.

 UNESCO 
náhľad| Schindlerova továreň na modré farby
V baníckom regióne Krušné hory, ktorý bol 6. júla 2019 zapísaný na Zoznam svetového dedičstva UNESCO, je ako hmotná pamiatka zapísaná aj Schindlerova továreň na výrobu modrých farbív a pigmentov. Je to pravdepodobne najstaršia továreň na svete. Továreň má dlhoročnú tradíciu spojenú s výrobou modrých kobaltových farbív a pigmentov – v novšej dobe rozšírila svoju výrobu aj o ďalšie farby. Továreň je v súkromnom vlastníctve a stále vyrába aj modré zmývateľné šmolky.

 Referencie 

 Externé odkazy 

 Zdroj 

Kategória:Kremičitany
Kategória:Kobalt
Kategória:Anorganická chémia
Kategória:Pigmenty
Kategória:Pracie prostriedky